ORDIN Nr. 4679/2020 din 8 iulie 2020

privind aprobarea Calendarului desfăşurării concursului de selecţie a cadrelor didactice pentru constituirea corpului naţional de experţi în management educaţional, seria a 16-a

EMITENT: MINISTERUL EDUCAŢIEI ŞI CERCETĂRII

PUBLICAT ÎN: MONITORUL OFICIAL NR. 602 din 9 iulie 2020

Având în vedere:

- prevederile art. 246 alin. (2) din Legea educaţiei naţionale nr. 1/2011, cu modificările şi completările ulterioare;

- prevederile Ordinului ministrului educaţiei, cercetării, tineretului şi sportului nr. 5.549/2011 pentru aprobarea Metodologiei privind organizarea şi desfăşurarea concursului de selecţie a cadrelor didactice pentru constituirea corpului naţional de experţi în management educaţional, cu modificările şi completările ulterioare,

în temeiul prevederilor art. 15 alin. (3) din Hotărârea Guvernului nr. 24/2020 privind organizarea şi funcţionarea Ministerului Educaţiei şi Cercetării,

**ministrul educaţiei şi cercetării** emite prezentul ordin.

ART. 1

Se aprobă Calendarul desfăşurării concursului de selecţie a cadrelor didactice pentru constituirea corpului naţional de experţi în management educaţional, seria a 16-a, prevăzut în anexa care face parte integrantă din prezentul ordin.

ART. 2

Direcţia generală învăţământ preuniversitar, Direcţia generală infrastructură din Ministerul Educaţiei şi Cercetării şi inspectoratele şcolare duc la îndeplinire prevederile prezentului ordin.

ART. 3

Prezentul ordin se publică în Monitorul Oficial al României, Partea I.

Ministrul educaţiei şi cercetării,

**Cristina Monica Anisie**

Bucureşti, 8 iulie 2020.

Nr. 4.679.

ANEXĂ

**CALENDARUL**

**desfăşurării concursului de selecţie a cadrelor didactice pentru constituirea corpului naţional de experţi în management educaţional seria a 16-a**

13 iulie 2020 Afişarea programului orar al înscrierilor, a

numărului de locuri scoase la concurs şi a

metodologiei de concurs la sediul inspectoratului

şcolar şi pe site-ul propriu

13 - 19 iulie 2020 Completarea formularului de selecţie online, în

aplicaţia informatică

20 iulie 2020 Afişarea listelor cuprinzând candidaţii admişi în

această etapă, în urma introducerii informaţiilor în

formularul de selecţie online

20 - 27 iulie 2020 Depunerea la inspectoratul şcolar a portofoliului cu

documentele prevăzute la art. 7 din Metodologia

privind organizarea şi desfăşurarea concursului de

selecţie a cadrelor didactice pentru constituirea

corpului naţional de experţi în management

educaţional, aprobată prin Ordinul ministrului

educaţiei, cercetării, tineretului şi sportului

nr. 5.549/2011, cu modificările şi completările

ulterioare, de către candidaţii declaraţi admişi

după etapa de selecţie online, conform programului

afişat

NOTĂ:

Portofoliile pot fi transmise, la adresa comunicată

de inspectoratele şcolare, şi prin poştă

electronică, până la ora 16,30, în data de

27 iulie 2020. Numărul de înregistrare se comunică

candidatului prin poştă electronică.

27 iulie 2020 Inspectoratele şcolare transmit la Ministerul

Educaţiei şi Cercetării lista candidaţilor declaraţi

admişi după etapa de selecţie online, care la data

înscrierii la selecţie ocupă o funcţie de conducere

sau de îndrumare şi control din inspectoratul

şcolar, precum şi dosarele acestora

NOTĂ:

Transmiterea se poate realiza şi prin poştă

electronică, la adresa comunicată de Ministerul

Educaţiei şi Cercetării. Numărul de înregistrare se

comunică inspectoratului şcolar prin poştă

electronică.

27 iulie - 4 august 2020 Evaluarea portofoliilor candidaţilor de către

comisiile de evaluare constituite la nivelul

inspectoratului şcolar, respectiv la nivelul

Ministerului Educaţiei şi Cercetării

5 august 2020 Validarea rezultatelor selecţiei de către

consiliul de administraţie al inspectoratului

şcolar

Transmiterea către inspectoratele şcolare a

rezultatelor selecţiei făcute de comisia de

evaluare constituită la nivelul Ministerului

Educaţiei şi Cercetării, în vederea afişării

acestora la sediul inspectoratului şcolar

Afişarea rezultatelor evaluării, în ordinea

descrescătoare a punctajelor

6 - 12 august 2020 Depunerea contestaţiilor la inspectoratul

şcolar, respectiv la Ministerul Educaţiei şi

Cercetării

NOTĂ:

Contestaţiile pot fi transmise, la adresa

comunicată de inspectoratele şcolare/Ministerul

Educaţiei şi Cercetării, şi prin poştă

electronică, până la ora 16,30, în data de

12 august 2020, situaţie în care candidatul

anexează la contestaţia transmisă şi cartea/

buletinul/adeverinţa de identitate. Numărul

de înregistrare se comunică candidatului prin

poştă electronică.

6 - 13 august 2020 Soluţionarea contestaţiilor

14 august 2020 Transmiterea de către Ministerul Educaţiei şi

Cercetării a rezultatelor contestaţiilor la

inspectoratul şcolar

14 august 2020 Întocmirea de către inspectoratele şcolare a

listelor cuprinzând candidaţii promovaţi şi

înaintarea acestor liste la Ministerul Educaţiei

şi Cercetării

până la 24 august 2020 Emiterea ordinului de ministru privind înscrierea

cadrelor didactice declarate promovate în

Registrul naţional al experţilor în management

educaţional

---------------